
Ehitusloa andmine (Kulli tn 4) 

1. ASJAOLUD JA MENETLUSE KÄIK
17.03.2023 laekus ehitisregistri keskkonda läbivaatamiseks  ehitusloa taotlus nr  2311271/04880 Kulli tn  kinnistule, katastritunnus 51106:004:0255, hooajalise eluhoone, ehitisregistri kood 121400225, ning kasvuhoone, ehitisregistri kood 221426021, püstitamiseks koos ehitusprojektiga  „172022_EP_v03_AS+AR.“, projekteerija FIE Niina Kostina.

Ehitusprojekt „172022_EP_v03_AS+AR“ on koostatud 16.02.2022 korraldusega nr 118-k  kinnitatud „Kulli tn 4 hooajalise elamu laiendamine ilma detailplaneeringut koostamata“ projekteerimistingimuste alusel.

Ehitusloa menetlusse nr  350652 ning nr 355908 oli kaasatud kooskõlastamiseks ning arvamuse avaldamiseks Narva Linnavalitsuse Arhitektuuri- ja Linnaplaneerimise Amet ja Päästeameti Ida päästekeskus. Ehitusseadustiku § 42 lg 6 kohaselt ehitusloa menetlusse on kaasatud naaberkinnistu Kulli tn 6 omanik, milles paluti väljendada Tema arvamust Kulli tn 4 kinnistule hooajalise elamu püstitamiseks ehitusloa andmiseks. Kümne päeva möödumisel naaberkinnistu omanik loobus kaasamisele vastamisest. Ehitusseadustiku § 42 lg 9 kohaselt, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Ehitusprojektis on avastatud puuduseid ning ehitisregistri keskkonna kaudu ehitusprojekt  on mitu korda tagastatud puuduste kõrvaldamiseks.

06.04.2023 lõplikult kõrvaldatud puudustega ehitusloa taotlus on ehitisregistri  keskkonnas projekteerija poolt taasesitatud.

31.01.2023 kõik kaasatud menetlusosalejad  kooskõlastasid ehitusloa eelnõu:
Päästeameti Ida päästekeskus kooskõlastas tingimusega: „I kasutusviisiga hoonel ja sellega võrdsustatud hoonel loetakse veevõtukoha veeallikas piisavaks veekoguseks vähemalt 30 m³.“
Narva Linnavalitsuse Arhitektuuri ja Linnaplaneerimise Amet kooskõlastas tingimusega: „Mõned eelmised märkused ei ole parandatud. Parandada kõik vead vastavalt 29.03.2023 esitatud märkustele. Samuti juhin tähelepanu, et käesolev kooskõlastus/mittekooskõlastus laieneb ainult nendele hoonetele, millele on esitatud ehitusteatis (Hoone 121400225 (Hooajaline elamu) ja Rajatis 221426021 (kasvuhoone)).

Hooajalise elamu ehitusprojekt vastab sätestatud nõuetele  ning ehitisele ja ehitamisele esitatud nõuetele.
Ehitusseadustiku § 44 toodud ehitusloa andmisest keeldumise põhjused puuduvad. Seega, hooajalisele eluhoonele ja kasvuhoohele ehitusloa andmiseks takistusi ei ole.

2.    ÕIGUSLIKUD ALUSED
2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.



3.    OTSUS
3.1. Anda  ehitusluba Kulli tn 4 kinnistule hooajalise eluhoone, ehitisregistri kood 121400225, ning kasvuhoone, ehitisregistri kood 221426021, püstitamiseks vastavalt ehitusprojektile  „172022_EP_v03_AS+AR“, projekteerija FIE Nina Kostina.
3.2. Kohustada   kinnistu omanikku  tagama märkuse täitmine, mis on käesoleva korralduse  punktis 1  esitatud Päästemeti Ida päästekeskuse ning Narva Linnavalitsuse Arhitektuuri- ja Linnaplaneerimise Ameti poolt  ning ehitusloal loetletud kõrvaltingimused.

4.    RAKENDUSSÄTTED
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

